Wasal iż-żmien li Joseph Muscat iwieġeb għal dak li sar meta kien Prim Ministru. "Għandu x'jispjega u għandu jagħti rendikont. Muscat għandu jibqa' kontabbli," sostna l-Kap tal-PN Bernard Grech waqt kollegament telefoniku fuq l-istazzjoni tat-televiżjoni tal-Partit Nazzjonalista. Dan hekk kif il-Ħadd filgħodu ġie żvelat li l-eks Prim Ministru Joseph Muscat tħallas €60,000 f'konsulenza minn kumpanija Żvizzera li kienet irċiviet min-naħa tagħha miljuni minn Steward Healthcare wara li ħadet f'idejha l-ftehim ta' privatizazzjoni għall-isptarijiet. Skont rapport fis-Sunday Times of Malta, Steward Healthcare għaddiet €3.6 miljun lil Accutor AG, kumpanija Żvizzera mmexxija mill-avukat Wasay Bhatti. Accutor AG kienet il-kumpanija li intużat biex jgħaddu diversi pagamenti fil-ftehim li sar Bejn Steward u Vitals. L-istess artiklu jgħid li Muscat tħallas is-somma €60,000 f'kont tiegħu fil-Bank of Valletta s-sena li għaddiet, bl-ewwel pagament jsir xahrejn wara li kien irriżenja minn Prim Ministru f'Jannar 2020. Muscat ħa €60,000 f' "konsulenzi" minn kumpanija qrib il-VGH – rapport Bernard Grech qal li "din il-kriminalità trid tieqaf" u hu għalhekk li l-PN ħa dik l-azzjoni fil-Qorti biex ikun ta' difiża għall-poplu Malti u Għawdxi. Hu qal li dwar il-kuntratt tal-privatizazzjoni tal-isptarijiet ma jistax ikun li l-poplu jibqa' jiġi mgħoddi biż-żmien. Il-Kap tal-PN rrefera għall-protest ġudizzjarju li tressaq kontra l-Prim Ministru Robert Abela fuq il-kuntratt ta' Steward Healthcare. Grech semma' li ressqu dan il-protest ġudizzjarju "biex il-Qorti tieħu nota tar-responsabilità diretta ta' dawk kollha li se jeżerċitaw poter pubbliku għall-objettiv illegali li jitkompla l-kuntratt tal-Vitals." Minn naħa tagħha Steward Health Care qed targumenta li l-konċessjoni mogħija lil Vitals Global Healthcare biex tmexxi tliet sptarijiet pubbliċi, li fl-aħħar mill-aħħar akkwistat għal €1 biss, kien riżultat ta' frodi u korruzzjoni f'każ li għaddej fil-Qorti. Trasferiment Sptarijiet: Proċess dubjuż; minn wara dahar il-Kabinett – Awditur "Issa daqshekk" kompla jgħid Grech. "Għandna Parlament u sistema politika li hi mnawra u la jien u lanqas il-PN mhu se jkunu parteċipi f'din is-sistema mnawra", kompla jgħid il-Kap tal-PN. "Parlament bla snien; backbenchers mixtrija" – Grech Waqt l-istess kollegament telefoniku il-Kap tal-PN qal li dalgħodu għamel żjara f'Marsaxlokk fejn qal li qed jiltaqa' man-nies u mal-komunità kummerċjali. Spjega li hu ma jagħmilx biss żjarat fid-distretti fejn se jkun qed jikkontesta għall-elezzjoni ġenerali, jiġifieri fil-ħames u l-11-il dirstrett imma anke f'oħrajn. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6188c0c86a2e3_rand.td-a-rec-img{text-align:left}.td_uid_3_6188c0c86a2e3_rand.td-a-rec-img img{margin:0 auto 0 0}